Toshkentda 4 ta avtomobil ishtirokida YTH sodir bo'ldi — video

Toshkent shahri Shayxontohur tumanida 2 may kuni 4 ta avtomobil ishtirokida yo'l-transport hodisasi ro'y berdi. Bu haqda Yo'l harakati xavfsizligi xizmati xabar berdi.
Ma'lum bo'lishicha, voqea soat 14:30 atrofida tumanning Mannon Uyg'ur ko'chasida sodir bo'lgan. Aniqlanishicha, “Matiz”, “Lacetti”, boshqa bir “Matiz” va “Nexia-3” avtomobillari to'qnashib ketgan. Oqibatda haydovchi U.N. boshqaruvidagi “Matiz” ag'darilgan.
Hodisa sabab tan jarohati olganlar yo'q. Holat yuzasidan Toshkent shahar Yo'l harakati xavfsizligi boshqarmasi mas'ul xodimlari tomonidan surishtiruv harakatlari olib borilmoqda.

Avvalroq Andijonda 5 ta avtomobil ishtirokida YTH sodir bo'lgandi. Oqibatda haydovchilardan biri shifoxonaga yotqizilgandi.